Jelena Likhovtseva

Jelena Likhovtseva (født 8. september 1975 i Alma-Ata i Sovjetunionen, nåværende Kasakhstan) er en tidligere profesjonell tennisspiller.

Likhovtseva har spilt fire Grand Slam-finaler i double, en sammen med Cara Black og tre med Svetlana Kuznetsova. Hun har tapt alle fire, første var US Open 2002, sammen med Cara Black mot Julie Halard-Decugis / Ai Sugiyama. I 2004 var hun i tre doublefinaler, Australian Open, French Open og US Open. I alle tre finalene møtte de det spansk-argentinske paret Virginia Ruano Pascual / Paola Suárez. 

Hun har også spilt fem finaler i mixeddouble; Wimbledon 2002, French Open 2003, Australian Open 2006, French Open 2006 og Australian Open 2007 som resulterte i to grandslamtitler og tre finaletap.

Likhovtsevas beste plassering på verdensrankinglisten var 15.-plass i single (25. oktober 1999) og i double var hun ranket som nummer tre (27. september 2004). 

 Grand Slam-titler 
  Wimbledon:
 Mixed-double: 2002 (sammen med Mahesh Bhupathi)
  Australian Open:
 Mixed-double: 2007 (sammen med Daniel Nestor)

 Referanser 

 Eksterne lenker 


Kategori:Russiske tennisspillere
Kategori:Kasakhstanske tennisspillere
Kategori:Tennisspillere under Sommer-OL 1996
Kategori:Deltakere for Russland under Sommer-OL 1996
Kategori:Tennisspillere under Sommer-OL 2000
Kategori:Deltakere for Russland under Sommer-OL 2000
Kategori:Tennisspillere under Sommer-OL 2004
Kategori:Deltakere for Russland under Sommer-OL 2004